
L'universo ye a totalidat d'o contino espacio-tiempo en que se 
troba la humanidat, chunto con tota la materia y enerchía que bi 
ha contenita. A gran escala, ye l'obchecto d'estudeyo d'a 
Cosmolochía, que se basa en a Fisica y l'Astronomía, encara 
que beluns d'os temas d'estudeyo s'amanan a la Metafisica. 
Actualment, os expertos no son d'alcuerdo sobre si ye posible 
(en prencipio) de plegar a observar a totalidat de l'universo. 

Os termins universo conoixito, observable u visible, s'emplegan 
ta referir-se a la parti de l'universo que se puet observar. O 
termin cosmos ye l'universo, más que más quan se considera 
como un sistema ordenato y armonioso. A vegatas, o termin 
cosmos se fa servir nomás ta decir a l'universo observato, 
mientres que o termin universo se refiere a tot o existent, s'haiga 
descubierto u no. En iste sentito, 'cosmos' ye l'"universo 
conoixito" u realidat. 

A ¡machen de luz visible más funda d'o 
cosmos, o Campo Ultra Fundo d'o 
Hubble. 



Diversas prebatinas scientificas y observacions fan veyer que 
l'universo ha estato gubernato por as mesmas leis físicas y 

constants en tota la suya extensión y tiempo de d'existencia. A fuerza dominant en distancias cosmolochicas 
ye a gravedat, y a relatividat cheneral ye actualment a teoria más precisa sobre a gravitación. L'universo fíen 
a lo menos tres dimensions d'espacio y una de tiempo. Dimensions adicionáis no han puesto estar 
comprebatas experimentalment. 



A lo largo d'a historia, s'han proposato diversas cosmolochías, fruito d'a 
observación de l'universo. A primera viene de l'antiga Grecia, que 
proposaba que l'universo poseyeba infinitos espacios e que ha existito 
eternament, y que contiene un solo conchunto d'esferas concéntricas de 
mida finita -correspondendo a las estrelas fixas, o Sol, y quantos 
planetas - chirando arredol d'una esférica, pero inmóvil, planeta Tierra. 
A lo largo d'os sieglos, observacions mas precisas y teorías milloratas 
d'a gravedat dioron orichen a la teoría de Copernico, o modelo 
heliocéntrico y a lo modelo newtoniano d'o sistema solar. Nuevas investigacions en astronomía han levato a 
la caracterización d'a Carrera de Sant Chaime, y a lo descubrimiento d'atras galaxias. O estudeyo d'a 
distribución d'istas galaxias y as suyas linias espectrals ha significato muito ta la cosmolochía moderna. 

A parola universo define quasi siempre o tot. Manimenos, una 
definición alternativa d'universo diz que bi ha diversos universos no 
conectatos entre ells y que o conchunto d'istos formarban a totalidat d'a 
existencia, que se decirba multiuniverso. Por eixemplo, a teoría d'a 
bombolla universal diz que bi ha infinitas variedatz d'universos, 
cadagún con diferents constants físicas. 


Vinclos externos 


d). Se veigan as ¡máchens de Commons sobre l'Universo. 


























Obtenito de "https://an.wikipedia.Org/w/index. php?title=Universo&old¡d=1490266' 


Zaguera edición d'ista pachina o 8 mar 2013 a las 20:56. 

O texto ye disponible baixo a Licencia Creative Commons Atribución/Compartir-lgual; talment sigan d'aplicación 
clausulas adicionáis. Mire-se os termins d'uso ta conoixer más detalles. 



